SZÍVESSÉGI HASZNÁLATI SZERZŐDÉS

1. **Szerződő felek**

amely létre jött egyrészről a

**Budapest Főváros Önkormányzata**

székhely: 1052 Budapest, Városház u. 9-11.

adószám: 15490012-2-41

KSH száma: 15490012-7511-321-01

képviselő: Tarlós István főpolgármester

mint Használatba adó részéről

másrészről a

**Varga István Oktatási Alapítvány**

székhelye: 1039 Budapest, Hatvany L. u. 7.

adószáma: 18085301-1-41

bírósági nyilvántartási száma: Fővárosi Bíróság 6199/2003.

kuratóriumi elnöke: Sziládi Lívia

mint Használatba vevő között az alulírott helyen és napon, az alábbi feltételek szerint:

1. **A szívességi használati szerződés tárgya**
2. Használatba adó a Fővárosi Önkormányzat tulajdonát képező, a Varga István Kereskedelmi, Közgazdasági Szakközépiskola és Szakiskola ingyenes használatában lévő 1039 Budapest, Hatvany L u. 7. sz. alatti épület I. emeletén található, 20 nm alapterületű, 107-es irodát Használatba vevő használatába adja az 5. pontban foglaltak szerint.

Használatba vevő az 1. pontban körülírt irodát a szerződés megkötését követően, a 4. pontban megjelölt időponttól jogosult birtokba venni.

1. **A szerződés tartama**
2. A szerződést a szerződés aláírásától határozatlan időre kötik.
3. Használatba vevő Használatba adóval előre megbeszélt időpontokban veszi igénybe az irodát, mely magába foglalja az alapítvánnyal kapcsolatos adminisztrációs munkák elvégzését és az esetleges kuratóriumi üléseket, megbeszéléseket, továbbá az alapítvány dokumentumainak őrzését.
4. A szerződés fennállása alatt Használatba adó Használatba vevő részére ingyenesen rendelkezésre bocsátja az 1. pontban körülírt irodát.
5. Arra tekintettel biztosít ingyenes használatot, hogy az alapítvány kizárólag az iskola tanulóinak érdekeit szolgálja olyan módon, hogy az alapító okiratában megjelölt célokat támogatja, finanszírozza.

1. **Használatba vevő kötelezettségei**
2. Használatba vevő vállalja, hogy az ügylet során esetlegesen felmerülő ÁFÁ-t megfizeti.
3. Használatba vevő az irodát más személynek vagy szervezetnek nem adhatja tovább, és köteles az eredeti állapotában megőrizni.
4. Használatba vevő a szerződésnek megfelelően jogosult használni. Használatba vevő felelős minden olyan kárért, amely a rendeltetésellenes vagy szerződésellenes használat következménye.
5. Használatba vevő az irodában esetlegesen keletkezett – nem rendeltetésszerű használattal összefüggő – károkat Használatba adónak köteles megtéríteni.
6. Használatba vevő a jogviszony megszűntével az irodát tisztán, használatra alkalmas állapotban köteles visszaadni.
7. Használatba vevő az ingatlan használatával felmerülő rezsit (villany, víz, gázdíjat) a Varga István Kereskedelmi, Közgazdasági Szakközépiskola és Szakiskola megfizeti.
8. **Használatba adó joga, kötelezettsége**
9. Használatba adó szavatosságot vállal a szerződés fennállása alatt az iroda zavartalan használatért.
10. Használatba adó a Használatba vevő szükségtelen háborítása nélkül ellenőrizheti a rendeltetésszerű használatot.
11. **A jogviszony megszűnése**
12. Felek megállapodnak abban, hogy bármelyik fél 60 napos felmondási idő kikötése mellett írásban felmondhat.
13. Használatba adó követelheti a rendeltetésellenes vagy szerződésellenes használat esetén a jogsértő tevékenység felhagyását. Abban az esetben, ha a rendeltetésellenes vagy szerződésellenes használat tovább folyik, vagy ha az irodát fenyegető veszély súlyossága miatt a tevékenység abbahagyásának követelése nem vezetne célra, a Használatba adó a szerződést azonnali hatállyal felmondhatja, és kártérítést követelhet.
14. **Záró rendelkezések**
15. Ezen szerződésben nem szabályozott kérdésekben a Ptk. vonatkozó rendelkezései az irányadóak.
16. A szerződés a Fővárosi Közgyűlés jóváhagyásával válik érvényessé.
17. Szerződő Felek jelen okiratot gondos tanulmányozás és értelmezés után, mint akaratukkal mindenben megegyezőt saját kezűleg, és helyben hagyólag aláírták.

Budapest, 2011. október „…”.

 …………………………….. …………………………….

főpolgármester megbízásából Sziládi Lívia

**Csomós Miklós** főpolgármester-helyett az Alapítvány kuratóriumi elnöke